2. Nafas dipun tata sawetawis… tarik nafas… medhal nafas…. Sedaya dipun raosaken 3. Enget marang Guru. Guru menika saget Guru ingkang wonten samenika, tiyang ingkang kita ndherek nyinau kawruh, utawi Guru ingkang jumeneng ing Swarga, kadosta Kanjeng Gusti Yesus Kristus, Kanjeng Budha Gautama, Dewa, Malaikat, Jimat Pamomong, Leluhur, lsp. Lajeng nyuwun berkah, tuntunan lan pangayoman saking Guru lan Malaikat Pamomong. 4. Ngaturi sedherek sekawan, lima pancer, enem sukma, pitu nyawa saha bhayu sejati lan sukma sejati supados nyawiji, sesarengan manembah dumateng Gusti. Semanten ugi, ngaturi para sedherek ingkang wonten ing papan ngriku supados sageda ugi ndherek manembah Gusti, ampun malah dhamel reribet. 5. Nafas dipun tata malih kanthi langkung alon… 6. Narik nafas ngantos penuhing padharan, lajeng dipun bucal kanti ngucap dewa mantra: “Ommmmmm” kaping 21. 7. Ngidung Pepujaan: “Gusti Maha Agung Paring Tuntunan” 7x Gusti kang Maha Agung kanggo umat sadonya Tumindhak kang utama Tansah tresna pepadha wus paring pitulungan tuntunan kang sejati nyingkiri barang ala setya tuhu mring Gusti